stanford-oval/wikipedia huggingface dataset:
อ็องรี เดอ ตูลูซ-โลแทร็ก

อ็องรี เดอ ตูลูซ-โลแทร็ก
“ลากูลู (หลุยส์ เวเบ) มาถึงมูแล็งรูฌ” (La Goulue arriving at the Moulin Rouge) (ค.ศ. 1892)
อ็องรี มารี แรมง เดอ ตูลูซ-โลแทร็ก-มงฟา (ฝรั่งเศส: Henri Marie Raymond de Toulouse-Lautrec-Monfa; 24 พฤศจิกายน ค.ศ. 1864 - 9 กันยายน ค.ศ. 1901) เป็นจิตรกร ช่างพิมพ์ ช่างเขียนแบบ และอิลลัสเตรเตอร์ (Illustrator) สมัยอิมเพรสชันนิสม์สมัยหลังคนสำคัญของประเทศฝรั่งเศสในคริสต์ศตวรรษที่ 19 มีความเชี่ยวชาญทางการเขียนโปสเตอร์ของชีวิตผู้คนในบริเวณมงมาตร์ และผู้ชอบใช้ชีวิตในวงการของความฟุ้งเฟ้อและโรงละครในสมัยปลายคริสต์ศตวรรษ (fin de siècle) ของปารีส
ชีวิตเบื้องต้น

อ็องรี เดอ ตูลูซ-โลแทร็กเกิดที่อาลบีในแคว้นมีดี-ปีเรเน เป็นลูกคนแรกของเคานต์อัลฟงส์และเคาน์เตสส์อาแดล เดอ ตูลูซ-โลแทร็กซึ่งเป็นครอบครัวผู้ดีตกยาก เคานต์อัลฟงส์และเคานต์เทสอาแดลเป็นลูกพี่ลูกน้องกันและมิใช่เป็นรุ่นแรกของครอบครัวโลแทร็กที่แต่งงานกันเอง ซึ่งอาจจะเป็นสาเหตุที่อ็องรีมีโรคหลายโรคมาตั้งแต่กำเนิดและโรคที่ว่านี้อาจจะมีสาเหตุมาจากการแต่งงานระหว่างพี่น้องในสายเลือดเดียวกัน น้องชายของอ็องรีเกิดเมื่อปี ค.ศ. 1867 และเสียชีวิตปีต่อมา
เมื่ออายุ 13 และ 14 ปีกระดูกสะโพกของอ็องรีหักทั้งสองข้างและไม่หายดี แพทย์สมัยใหม่สันนิษฐานว่าสาเหตุที่ไม่ยอมหายคงเป็นเพราะความไม่ปกติทางกรรมพันธุ์ซึ่งอาจจะมาจากโรค “pycnodysostosis” หรือบางทีก็รู้จักกันในชื่อ “กลุ่มอาการตูลูซ-โลแทร็ก” (Toulouse-Lautrec Syndrome) หรืออาจจะเป็นความผิดปกติเกี่ยวกับโรคกระดูกต่าง ๆ หรืออาจจะเป็นโรคกระดูกอ่อนและ praecox virilism ผสมกัน ตั้งแต่นั้นส่วนขาของอ็องรีหยุดเจริญเติบโต ฉะนั้นอ็องรีจึงสูงเพียง 1.54 เมตร หรือ 5 ฟุต 1 นิ้ว แต่ร่างกายส่วนบนเติบโตตามปกติแต่เพียงขาเท่านั้นที่สั้นอย่างเด็ก นอกจากนั้นยังกล่าวกันว่าอ็องรีมีปัญหาของการเติบโตอย่างผิดปรกติของอวัยวะเพศ (Hypertrophy))
เพราะความที่ไม่สามารถทำอะไรอย่างที่คนอื่น ๆ ทำกันได้ อ็องรีจึงหันความสนใจทั้งหมดมาทางศิลปะ และกลายมาเป็นเป็นจิตรกรคนสำคัญของสมัยโพสต์อิมเพรสชันนิสม์, อิลลัสเตรเตอร์แบบอาร์ตนูโว, และ lithographer อ็องรีบันทึกชีวิตแบบโบฮีเมีย (Bohemianism) ในปารีสในปลายคริสต์ศตวรรษที่ 19 ไว้มาก นอกจากนั้นยังเป็นนักเขียนภาพประกอบของนิตยสาร “Le Rire” ระหว่างกลางคริสต์ทศวรรษ 1890
ปารีส

อ็องรี เดอ ตูลูซ-โลแทร็กเป็นที่รู้จักกันว่าเป็น “หัวใจของมงมาทร์” (The soul of Montmartre) ซึ่งเป็นบริเวณที่อ็องรีและศิลปินอื่นอาศัยอยู่ อ็องรีชอบเขียนภาพชีวิตที่มูแล็งรูฌ (Moulin Rouge) ซึ่งเป็นคาบาเรต์ที่สร้างเมื่อ ค.ศ. 1889; ชีวิตในมงมาตร์และในคาบาเรต์อื่น ๆ ในปารีส; ชีวิตในโรงละคร และโดยเฉพาะในซ่องโสเภณีที่อ็องรีชอบไป และกล่าวกันว่าไปติดซิฟิลิสมาจากโรซา ลารูฌผู้ทำงานในซ่อง อ็องรีอาศัยอยู่กับผู้หญิงเหล่านี้เป็นเวลานานจนมีความสนิทสนมและเป็นที่ไว้วางใจจนสามารถเข้าสังเกตในสิ่งที่เป็นส่วนตัวต่าง ๆ ได้ อ็องรีนำประสบการณ์ที่เห็นนี้มาวาดและเขียนในฉากเลสเบี้ยน และอื่นของมงมาตร์และมูแล็งรูฌ ในบรรดาภาพที่เขียนอ็องรีเขียนภาพอีแว็ต กีลแบร์ (Yvette Guilbert), หลุยส์ เวเบ (Louise Weber) ผู้รู้จักกันบนเวทีในนาม “ลากูลู” หรือคนตะกละ ผู้เป็นผู้เริ่มการเต้นรำแบบ  “แคน-แคน”, และนักเต้นรำ เจน อาวริล (Jane Avril)  ส่วนซูซาน วาลาดง (Suzanne Valadon) อ็องรีสอนวาดภาพให้กับ ซูซาน อาจจะเป็นผู้หญิงคนหนึ่งของอ็องรี
อ็องรีป็นโรคติดสุราเรื้อรังเกือบตลอดชีวิต และในที่สุดก็ถูกส่งไปโรงพยาบาลสำหรับผู้เป็นโรคเรื้อรังไม่นานก่อนที่จะเสียชีวิต และในที่สุดก็ตายด้วยโรคพิษสุราเรื้อรังและซิฟิลิสที่บ้านของครอบครัวที่มาลโรเม (Malromé) เมื่ออายุได้เกือบ 37 ปี ร่างของอ็องรีถูกฝังไว้ไม่ไกลจากบ้านเกิด กล่าวกันว่าคำสุดท้ายก่อนตายของอ็องรี คือ “Le vieux con” (เจ้าโง่!)
อ็องรีใช้เวลาทั้งหมดกว่า 20 ปีในการสร้างงานศิลปะ เขียนภาพบนผ้าใบทั้งหมด  737 ภาพ, ภาพสีน้ำ  275 ภาพ, ภาพพิมพ์และโพสเตอร์ 363 ภาพ, ภาพวาด 5,084 ภาพ, และงานเขียนภาพลามกอีก 300 ภาพ, งานเซรามิก งานกระจกสี และงานอื่นที่สูญไป หลังจากที่อ็องรีเสียชีวิตไปแล้ว เคาน์เตสอาเดล ผู้เป็นแม่และ มอริซ โจยังท์ผู้ซึ้อขายงานศิลปะก็ช่วยกันเผยแพร่งานเขียนของอ็องรี นอกจากนั้นเคาน์เตสอาแดลก็ยังอุทิศเงินสร้างพิพิธภัณฑ์ที่อัลบีที่บ้านเกิดของอ็องรีเพื่อใช้เป็นที่ตั้งแสดงผลงาน
ประวัติชีวิตของอ็องรีสร้างเป็นภาพยนตร์สองเรื่อง:
“Moulin Rouge” (ค.ศ. 1952)  สร้างโดยจอห์น ยูสตัน โดยมีโฮเซ เฟร์เรร์แสดงเป็นอ็องรี
“Lautrec” (ค.ศ. 1998)  กำกับโดยโรเจอร์ พลานชอง
“Moulin Rouge” (ค.ศ. 2001)  โดยมีจอห์น เลกุยซาโมแสดงเป็นอ็องรี
ดูเพิ่ม

ศิลปะอิมเพรสชันนิสม์
โปสเตอร์
แหล่งข้อมูลอื่น

เว็บไซต์ของอ็องรี เดอ ตูลูซ-โลแทร็ก (อังกฤษ)
เว็บไซต์ของอ็องรี เดอ ตูลูซ-โลแทร็ก (อังกฤษ)
สมุดภาพ

“มูแล็งรูฌ” “ลากูลู” - (ค.ศ. 1891)
“สันโดษ” (Alone)'
“ทูตอารีสตีด บรูออง” (Ambassadeurs: Aristide Bruant)
“ที่มูแล็งรูฌ”
“ที่มูแล็งรูฌ: ผู้หญิงสองคนวอลทซ์”
“ห้องน้ำ”
“เพื่อนผู้หญิงสองคน” (The Two Girlfriends)
“ผู้หญิงกึ่งเปลือยมองจากข้างหลังที่ซ่องที่ถนนมูแลง” (Two Half-Naked Women Seen from behind in the Rue des Moulins Brothel)
“อีแวต กีลแบร์ทักทายกับผู้ชม” (Yvette Guilbert Greeting the Audience)
“เม แบลฟอร์ร้องเพลง” (May Belfort (singing Daddy Wouldn't Buy Me a Bow-wow)
| ด ค กลัทธิประทับใจยุคหลัง |
| --- | --- |
ขบวนการใน คริสต์ศตวรรษที่ 19:  ลัทธิประทับใจใหม่   วิภาคนิยม  ลัทธิผสานจุดสี  คตินิยมเส้นกั้นสี  กลุ่มนาบี  ศิลปะสังเคราะห์นิยม  ลัทธิสัญลักษณ์นิยม  นวศิลป์ 
จิตรกร:  อ็องรี รูโซ  เอ็ดวัด มุงก์  ปอล เซซาน  ปอล โกแก็ง  อ็องรี เดอ ตูลูซ-โลแทร็ก  ออดีลง เรอดง  ฌอร์ฌ-ปีแยร์ เซอรา  ปอล ซีญัก  ฟินเซนต์ ฟัน โคค 
ขบวนการใน คริสต์ศตวรรษที่ 20:  คติโฟวิสต์  กลุ่มบรึคเคอ  กลุ่มเบลาเออไรเทอร์  ลัทธิสำแดงพลังอารมณ์แนวนามธรรม  ลัทธิบาศกนิยม 
จิตรกร:  อ็องรี มาติส  อ็องเดร เดอแร็ง  แอนสท์ ลูทวิช เคียร์ชเนอร์  คาร์ล ชมิดท์-รอทท์ลุฟฟ์  วาซีลี คันดินสกี  ฟรันซ์ มาร์ค  ปาโบล ปีกัสโซ  ฌอร์ฌ บรัก 
งานแสดงศิลปะ:  สมาคมศิลปินอิสระ  Les XX  The Volpini Exhibition, 1889  Le Barc de Boutteville  La Libre Esthétique  Ambroise Vollard  Salon d'Automne 
นักวิจารณ์ศิลปะ:  เฟลิกซ์ เฟเนอง  อาลแบร์ โอรีเย 
 ดูเพิ่ม จิตรกรลัทธิประทับใจยุคหลัง จิตรกรรมลัทธิประทับใจยุคหลัง ลัทธิประทับใจ นวยุคนิยม ศิลปะสมัยใหม่ ลัทธิการแยกตัว 
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
เขาเปญญา

| เขาเปญญา |
| --- | --- |
Colina da Penha

จุดสูงสุด
ความสูง เหนือระดับน้ำทะเล: 62.7 เมตร (206 ฟุต)
พิกัด: 22°11′11.3″N 113°32′5.0″E﻿ / ﻿22.186472°N 113.534722°E﻿ / 22.186472; 113.534722 
ชื่อ
ชื่อท้องถิ่น: 西望洋山
ข้อมูลทางภูมิศาสตร์
เขาเปญญาเขตเซาโลเร็งซู มาเก๊า ประเทศจีน 
ข้อมูลทางธรณีวิทยา
ประเภทภูเขา: เนินเขา
เขาเปญญา (โปรตุเกส: Colina da Penha) หรือ เขาไซ้หม่งเจิ่ง (จีน: 西望洋山) เป็นเนินเขาตั้งอยู่ในเขตเซาโลเร็งซู มาเก๊า ประเทศจีน มีความสูง 62.7 เมตรจากระดับน้ำทะเล บนยอดเขาเป็นที่ตั้งของโบสถ์น้อยแม่พระเปญญา รอบ ๆ เขามีตลาด โรงแรม และภัตตาคาร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เขาเปญญา
อ็องรี การ์ตีเย-แบรซง

อ็องรี การ์ตีเย-แบรซง (ฝรั่งเศส: Henri Cartier-Bresson) เป็นช่างถ่ายภาพชาวฝรั่งเศส ตอนเด็ก ๆ เขามีกล้องตัวเล็ก ๆ สำหรับถ่ายภาพเล่นแต่สิ่งที่เขาชื่นชอบมากกว่ากลับกลายเป็นการวาดรูป เขาเคยบอกไว้ครั้งหนึ่งว่าการวาดภาพเป็นความหลงใหลใฝ่ฝันของเขา เริ่มตั้งแต่ลุงของเขาได้พาไปเยี่ยมสตูดิโอวาดภาพในช่วงคริสต์มาส เมื่อได้ไปอยู่ ณ ที่นั้น เขารู้สึกราวกับว่าถูกดูดเข้าไปใน Canvas (ผ้าใบที่ใช้วาดภาพ) สิ่งที่สำคัญที่ทำให้อ็องรี การ์ติเยร์-แบรซง สนใจ "ภาพของเด็ก ๆ ผิวดำที่กำลังวิ่งเล่นอยู่กับคลื่นนั้นเป็นสิ่งที่ทำให้แทบไม่เชื่อว่านี่คือภาพที่ได้มาจากกล้อง มันราวกับชีวิตจริง ๆ "  หลังจากนั้นเขาก็หันไปหยิบกล้องและภาพถ่ายอย่างจริงจัง วันหนึ่งในปี พ.ศ. 2475 ได้ถ่ายภาพที่โด่งดังมากภาพหนึ่งที่ปารีส
ประวัติ

อ็องรี การ์ตีเย-แบรซงเกิดเมื่อวันที่ 22 สิงหาคม พ.ศ. 2451 เสียชีวิตเมื่อวันที่ 3 สิงหาคม พ.ศ. 2548 ในครอบครัวชนชั้นกลางที่มีอันจะกิน มีชีวิตค่อนข้างสุขสบาย พ่อของเขาชอบร่างภาพเมื่อมีเวลาว่างจากการทำงาน และลุงของเขาชอบการวาดภาพสีน้ำมันเป็นชีวิตจิตใจ การ์ตีเย-แบรซงในวัยเยาว์จึงซึมซับศิลปะแขนงนี้ไว้ในใจ เขาเข้าสู่แวดวงศิลปะโดยเข้าไปเป็นส่วนหนึ่งของกลุ่มบาศกนิยมและเหนือจริงตามลำดับ แต่ในที่สุด เขาได้เลือกการถ่ายภาพเป็นเครื่องมือในการแสดงออกวิธีและมุมมองต่อการมองโลกของเขา แต่การเข้าไปคลุกคลีอยู่กับศิลปินในช่วงเวลานี้เป็นเสมือนหนึ่งการวางรากฐานของศิลปะให้กับการถ่ายภาพที่อ็องรี การ์ตีเย-แบรซง เอาจริงเอาจังในเวลาต่อมา
พ.ศ. 2490 เขาได้ร่วมก่อตั้งเอเจนซีช่างภาพกับเพื่อนช่างภาพอีก 3 คน คือ โรเบิร์ต คาปา, เดวิด เซเมอร์, จอร์จ รอดเจอร์ เอเจนซีแห่งนี้มีส่วนปรับเปลี่ยนมาตรฐานใหม่ของการจ้างและลิขสิทธิ์ผลงานของช่างภาพ เป็นช่วงเวลาที่อ็องรี การ์ตีเย-แบรซง รายงานสถานการณ์ต่าง ๆ ในฐานะช่างภาพอาชีพให้กับนิตยสารข่าวรายเดือนหลายฉบับ โดยมี Life, Paris Match และ Ce Soir (นิตยสารฝรั่งเศส)
พ.ศ. 2495 หนังสือรวมผลงานภาพชื่อ Image a la Sauvette (Street Photography) ของอ็องรี การ์ตีเย-แบรซง ได้รับการตีพิมพ์ในบทนำของหนังสือภาพเล่มนี้เขาได้เขียนถึงวิธีการและสิ่งที่เขายึดถือในการทำงานเอาไว้อย่างละเอียดจนกล่าวได้ว่ามันเป็นบทเรียนสำคัญที่ถ่ายทอดไว้ให้ช่างภาพรุ่นหลัง
ภาพถ่ายของ อ็องรีการ์ตีเย-แบรซง เป็นการทำงานที่ต้องอาศัยการทำงานที่ประสานสอดคล้องกันของจิตใจ สายตาทักษะความชำนาญ การตอบสนองของสมองต่อเหตุการณ์ที่เกิดขึ้น สัญชาตญาณ สุนทรีศาสตร์ความรู้เรื่องบริบทของสังคมการเมือง โชค ความบังเอิญ การรอคอย และเลือกที่จะบันทึกมุมมองหนึ่ง ๆ ของตนโดยการตัดสินใจในเศษเสี้ยวของวินาที
อ็องรี การ์ตีเย-แบรซง เดินทางไปรอบโลก โดยเฉพาะในเอเชียที่เขาร่อนเร่ไปตามประเทศต่าง ๆ นานสามปี ตั้งแต่อินเดีย อินโดนีเซีย จีน โดยเข้าไปเป็นประจักษ์พยานต่อการเปลี่ยนแปลงทางสังคมและการเมืองครั้งประวัติศาสตร์ในภูมิภาคนี้ ในอินเดียเขาเป็นช่างภาพคนสุดท้ายที่ได้สนทนาและบันทึกภาพมหาตมะ คานธี หนึ่งชั่วโมงก่อนถูกลอบสังหารในจีน
เขาเข้าไปมีส่วนร่วมกับการเปลี่ยนแปลงการปกครองของจีน ด้วยความเหมาะเจาะพอดีของเหตุการณ์ประวัติศาสตร์ การปฏิวัติด้านเทคโนโลยีการถ่ายภาพโดยเฉพาะกล้องไลกาที่มีคุณภาพดีขนาดพอเหมาะพอดี ทำให้ง่ายต่อการทำงาน การเติบโตของนิตยสารภาพ การพัตนาทางวิชาชีพและช่างภาพที่มีความสามารถเป็นเลิศจำนวนหนึ่งโฟโตเจอร์นอลิสม์ จึงได้พบกับช่วงเวลาที่ดีที่สุดในประวัติศาสตร์การถ่ายภาพ
แรงบันดาลใจ

หลังจากมีกล้อง brownie box และถ่ายภาพเป็นงานอดิเรกโดยไม่ได้เอาจริงเอาจังเท่าไรนัก แต่เมื่อเขาได้เห็นภาพถ่ายของช่างภาพชาวฮังการีชื่อ Martin Munkacsi เขาจึงเริ่มถ่ายภาพอย่างจริงจัง ตอนนั้นเขาอายุประมาณ 23 ปี
การ์ตีเย-แบรซงเล่าถึงแรงบันดาลใจที่เขาได้รับจากภาพนั้นในทำนองที่ว่า เมื่อได้เห็นภาพนั้น เขาตระหนักได้ทันทีถึงความสามารถของการถ่ายภาพที่สามารถบันทึกความเป็นนิรันดร์เอาไว้ได้ มันเป็นภาพถ่ายภาพเดียวที่มีอิทธิพลต่อเขาจวบจนทุกวันนี้ เพราะมันแสดงถึงอารมณ์ ความสนุกสนาน และความมหัศจรรย์ของชีวิต เขาบอกว่าเขาเหมือนโดนเตะที่ก้นและถูกเร่งเร้าให้ออกไปถ่ายภาพ
เขาชอบเลนส์ 50 มิลลิเมตร เพราะเขาบอกว่าใกล้เคียงกับระยะการมองของคนและมันบิดเบือนสิ่งที่เขาเห็นน้อยที่สุด ในทางเทคนิคมันก็เป็นอย่างนั้น แต่บางคนชอบมองแบบเจาะจง บางคนชอบมองกว้าง ๆ ดังนั้นมันจึงขึ้นอยู่กับการมองโลกของแต่ละคน
เทคนิคการถ่ายภาพนอกจากนั้นแล้ว อ็องรี การ์ตีเย-แบรซง นั้นไม่ใช้แฟลช เพราะมันทำให้เหตุการณ์ที่กำลังดำเนินอยู่สะดุดกับแสงวาบ และมันเหมือนกับเป็นการคุกคามที่หยาบคายไร้มารยาท เมื่อจะต้องเลือกภาพเพื่อลงพิมพ์ เขาไม่คร็อปภาพ และยิ่งไม่อนุญาตให้ใครหน้าไหนทำแบบนั้น เพราะในขณะกดชัตเตอร์เขาคิดว่ามันเป็นความสมบรูณ์ของการทำงานในขณะนั้นโดยช่างภาพ ดังนั้นควรเคารพชิ้นงานของผู้สร้างงานนั้น ๆ
ภาพถ่าย

ภาพการดำเนินชีวิตของผู้คนธรรมดาที่กลายมาเป็นภาพกวี ภาพถ่ายของเขาคือ การเดินทางไปในโลกแห่งความจริงและโลกแห่งจินตนาการ และยังได้จัดนิทรรศการครั้งแรกที่เม็กซิโกในปี พ.ศ. 2478
กลางปี พ.ศ. 2513 อ็องรี กลับไปวาดภาพและสนใจเรื่องการถ่ายภาพน้อยลง และเขาก็ได้รู้สึกว่าการถ่ายภาพนั้นแตกต่างจากการวาด และการกลับไปวาดภาพนั้นเหมือนกับการกลับคืนสู่วัยเยาว์ของเขาอีกครั้งหนึ่ง
สิ่งที่ทำให้งานของอ็องรี การ์ตีเย-แบรซง โดดเด่นจากงานของช่างภาพคนอื่น ๆ นั้น เป็นเพราะเขาเป็นทั้งจิตรกรและช่างภาพ เขาได้พยายามเชื่อมต่อช่องว่างระหว่างการถ่ายภาพและการวาดรูปเช่นเดียวกับการใช้พู่กันของจิตกรแต่ละคนที่แตกต่างกันออกไป
รางวัล

พ.ศ. 2491 รางวัลสมาคมผู้สื่อข่าวต่างประเทศของอเมริกา
พ.ศ. 2596 รางวัล A.S.M.P.
พ.ศ. 2497 รางวัลสมาคมผู้สื่อข่าวต่างประเทศของอมริกา
พ.ศ. 2503 รางวัลสมาคมผู้สื่อข่าวต่างประเทศของอเมริกา
พ.ศ. 2507 รางวัลสมาคมผู้สื่อข่าวต่างประเทศอเมริกา
พ.ศ. 2525 รางวัล ฮัสเซลเบลด
ปรัชญาการทำงาน

There is nothing in this world that does not have a decisive moment.
แหล่งข้อมูลอื่น

Henri Cartier-Bresson Society เก็บถาวร 2011-04-20 ที่ เวย์แบ็กแมชชีน
เจ้าชายนโปเลียน พระราชกุมารแห่งฝรั่งเศส

เจ้าชายนโปเลียน พระราชกุมาร (ฝรั่งเศส: Napoléon, Prince Imperial) หรือ นโปเลียนที่ 4 เป็นพระราชโอรสพระองค์เดียวในจักรพรรดินโปเลียนที่ 3 กับจักรพรรดินียูเจนีแห่งมอนติโจ หลังจากพระราชบิดาถูกถอดจากราชบัลลังก์ในปี ค.ศ. 1870 ก็ได้พาพระราชวงศ์โบนาปาร์ตลี้ภัยไปประทับอยู่ในอังกฤษโดยอยู่ภายใต้พระบรมราชินูปถัมภ์ของสมเด็จพระราชินีนาถวิกตอเรีย และตัวพระองค์เข้ารับราชการทหารในกองทัพอังกฤษ ภายหลังจักรพรรดินโปเลียนที่ 3 สวรรคตในปี ค.ศ. 1873 พระองค์ก็เป็นผู้อ้างสิทธิ์ในราชบัลลังก์ฝรั่งเศส
พระองค์พระราชสมภพเมื่อวันที่ 16 มีนาคม ค.ศ. 1856 โดยมีพระยศว่า เจ้าชายนโปเลียน พระราชกุมาร แต่หลังระบอบกษัตริย์ถูกล้มล้างใน ค.ศ. 1870 พระยศของพระองค์จึงเหลือแค่ หลุยส์-นโปเลียน พระราชกุมาร แต่พวกโบนาปาร์ตนิยมมักจะเรียกพระองค์ว่า นโปเลียนที่ 4 พระองค์เคยเสด็จพระราชดำเนินเยือนสยามประเทศเป็นการส่วนพระองค์ใน ค.ศ. 1873
แม้ หลุยส์-นโปเลียน พระราชกุมาร จะทรงรับราชการทหารอยู่ในกองทัพอังกฤษแต่พระนางเจ้าวิกตอเรียไม่ทรงอนุญาตให้เข้าร่วมปฏิบัติการสู้รบใดๆ ถึงกระนั้น เมื่อวันที่ 1 มิถุนายน ค.ศ. 1879 ขณะพระองค์เข้าเวรอยู่ในค่ายทหาร ณ ราชอาณาจักรซูลู (แอฟริกาใต้ในปัจจุบัน) ทันใดนั้นก็ต้องเผชิญหน้ากับหน่วยสอดแนมของซูลูโดยบังเอิญ หลุยส์-นโปเลียนหนีไม่ทันจึงเข้าต่อสู้และเสด็จสวรรคตในวัยเพียง 23 พรรษา เนื่องจากพระองค์ยังไม่ได้อภิเษกสมรสและไม่มีรัชทายาท ทำให้ราชวงศ์โบนาบาร์ตสายหลุยส์ โบนาปาร์ต ต้องสิ้นสุดที่พระองค์ และสิทธิในราชบัลลังก์ฝรั่งเศสตกไปอยู่กับสายเจโรม โบนาปาร์ต พระอนุชาองค์สุดท้องของจักรพรรดินโปเลียนที่ 1 ขึ้นอ้างสิทธิ์แทน
เกเกฟลิปน็อต

| เกเกฟลิปน็อต |
| --- | --- |
เกิด: เกวีน เฌอมีน  (1992-04-14) 14 เมษายน ค.ศ. 1992 (32 ปี) อานมัส จังหวัดโอต-ซาวัว
สัญชาติ: ฝรั่งเศส
ศิษย์เก่า: โรงเรียนเอมีล โกล ลียง
อาชีพ: ศิลปิน นักวาดภาพแอนิเมชัน
ปีปฏิบัติงาน: 2013–ปัจจุบัน
เกวีน เฌอมีน (ฝรั่งเศส: Kévin Gemin, ออกเสียง: [kevin ʒəmin]; เกิดวันที่ 14 เมษายน ค.ศ. 1992) เป็นที่รู้จักในโลกออนไลน์ในชื่อ เกเกฟลิปน็อต (Kékéflipnote) หรือสั้น ๆ ว่า เกเก (Kéké) เป็นศิลปินและนักวาดภาพแอนิเมชันชาวฝรั่งเศส เขาเป็นที่รู้จักจากผลงานที่สร้างด้วยการใช้ซอฟต์แวร์ฟลิปโน้ตสตูดิโอสำหรับคอนโซลพกพา นินเท็นโด ดีเอสไอและนินเท็นโด 3ดีเอส
ชีวิตช่วงต้นและการศึกษา

เฌอมีนเกิดที่อานมัส จังหวัดโอต-ซาวัว ประเทศฝรั่งเศส เขาเข้าเรียนในโรงเรียนเอมีล โกล ที่ลียงใน ค.ศ. 2013 และจบการศึกษาระดับปริญญาสาขาแอนิเมชันใน ค.ศ. 2016
อาชีพ

หลังวาดภาพด้วยวิธีดั้งเดิมมาระยะหนึ่ง เฌอมีนค้นพบฟลิปโน้ตสตูดิโอในเดือนกันยายน ค.ศ. 2009 และได้รับแรงบันดาลใจจากการ์ตูนยุคคริสต์ทศวรรษ 1930 โดยเฉพาะผลงานของเท็กซ์ เอเวอรี
ตัวอย่างสองผลงานจากผลงานทั้งหมดของเขาสองได้แก่ แอนิเมชันล้อสตีเว่น ยูนิเวิร์สที่มีชื่อว่า Steven Pigeon Universe และแอนิเมชันที่แสดงนกพิราบที่เหมือนมนุษย์ (รูปร่างเหมือนนกกีวี) เต้นในเพลงแคนแคน
แอนิเมชันของเฌอมีนได้รับการแสดงในฉากจบของตอนหนึ่งในป๊อป ทีม อีพิค
เขาแอทอส

| อารามิกรัฐปกครองตนเองแห่งภูเขาศักดิ์สิทธิ์ Αὐτόνομη Μοναστικὴ Πολιτεία Ἁγίου Ὄρους ภูเขาศักดิ์สิทธิ์ Ἅγιον Ὄρος เขาแอทอส Όρος Άθως |
| --- | --- |
เขตปกครองตนเอง
ที่ตั้งของเขาแอทอสในประเทศกรีซ
พิกัด:  40°09′30″N 24°19′38″E﻿ / ﻿40.15833°N 24.32722°E﻿ / 40.15833; 24.32722
ประเทศ:  กรีซ
เมืองหลัก: การ์เยสa
การปกครอง
 • ผู้ว่าการ: อริสตอส กัสมีโรเกลา
 • โปรตอส (นักพรตอาวุโส): คุณพ่อปอล
พื้นที่
 • ทั้งหมด: 335.63 ตร.กม. (129.59 ตร.ไมล์)
ประชากร (2011)[ต้องการอ้างอิง]
 • ทั้งหมด: 1,811 คน
 • ความหนาแน่น: 5.4 คน/ตร.กม. (14 คน/ตร.ไมล์)
a เป็นที่ตั้งของโบสถ์หลักสำหรับการบริหารเขาแอทอส และเป็นที่พำนักของโปรตอส (นักพรตอาวุโส) ตั้งแต่ปี ค.ศ. 911
เขาแอทอส (อังกฤษ: Mount Athos; /ˈæθɒs/; กรีก: Όρος Άθως, Óros Áthos; ˈoros ˈaθos) เป็นภูเขา คาบสมุทร และเขตปกครองตนเองในภูมิภาคมาซิโดเนีย ประเทศกรีซ และเป็นที่ตั้งของอารามในศาสนาคริสต์นิกายอีสเทิร์นออร์ทอดอกซ์ 20 แห่ง ภายใต้อำนาจของอัครบิดรแห่งคอนสแตนติโนเปิล ในปัจจุบัน ชาวกรีกโดยทั่วไปมักเรียกเขาแอทอสว่า ภูเขาศักดิ์สิทธิ์ (กรีก: Άγιον Όρος, Agion Oros)
เขาแอทอสมีพื้นที่ขนาด 10 กม.x 48 กม. เริ่มมีนักพรตเข้ามาอาศัยอยู่ตั้งแต่สมัยจักรวรรดิไบแซนไทน์ ปัจจุบันมีนักพรตกว่า 2,000 รูป และเป็นที่เก็บศิลปะโบราณมากมาย มีกฎเหล็กที่บัญญัติเมื่อปี ค.ศ. 1045 ซึ่งอนุญาตให้เฉพาะชายที่บรรลุนิติภาวะและมีใบอนุญาตเท่านั้นที่จะเดินทางไปได้ รวมถึงห้ามนำสัตว์เพศเมียทุกชนิดเขามาด้วย
เขาแอทอสจัดเป็นมรดกโลกทั้งทางธรรมชาติและทางวัฒนธรรมตั้งแต่ปี พ.ศ. 2531
แหล่งข้อมูลอื่น

"Athos" . Encyclopædia Britannica. Vol. III (9th ed.). 1878. p. 14.
| ด ค กแคว้นของประเทศกรีซ |
| --- | --- | --- |
|  กรีซกลาง  กรีซตะวันตก  ครีต  เทสซาลี  เพโลพอนนีส  มาซิโดเนียกลาง  มาซิโดเนียตะวันตก  มาซิโดเนียตะวันออกและเทรซ  หมู่เกาะไอโอเนียน  อิไพรัส  อีเจียนใต้  อีเจียนเหนือ  แอตติกา  แอทอส (เขตปกครองอิสระในมาซิโดเนีย)  |  กรีซกลาง  กรีซตะวันตก  ครีต  เทสซาลี  เพโลพอนนีส  มาซิโดเนียกลาง  มาซิโดเนียตะวันตก  มาซิโดเนียตะวันออกและเทรซ  หมู่เกาะไอโอเนียน  อิไพรัส  อีเจียนใต้  อีเจียนเหนือ  แอตติกา  แอทอส (เขตปกครองอิสระในมาซิโดเนีย)  | Flag of Greece |
 หน่วยการบริหาร แคว้น จังหวัด ภูมิภาค เมือง เมืองโบราณ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล  เช็กเกีย 
ภูมิศาสตร์:  มิวสิกเบรนซ์ พื้นที่  Pleiades 
อื่น ๆ:  สารานุกรมอินเทอร์เน็ตของยูเครน  IdRef
ฮุลกี

บทความนี้เกี่ยวกับนักฟุตบอล สำหรับยักษ์เขียวจอมพลัง ดูที่ ฮัลค์
ฌีวานิลดู วีเยย์รา จี โซซา (โปรตุเกส: Givanildo Vieira de Souza; 25 กรกฎาคม ค.ศ. 1986 – ) หรือที่รู้จักกันในชื่อ ฮุลกี (Hulk) เป็นนักฟุตบอลชาวบราซิลที่เล่นในตำแหน่งกองหน้า และเขาได้รับชื่อเล่นจากพ่อของเขา ซึ่งเป็นผู้ที่ชื่นชอบซีรีส์ ดิอินเครดิเบิลฮัลค์
ในสโมสรอาชีพ > บราซิลและญี่ปุ่น

ฮุลกีเกิดในกังปีนากรังจี รัฐปาราอีบา ภายหลังจากที่ไม่ค่อยอยู่ในร่องรอยในวัยเยาว์ เขาเริ่มเล่นในระดับอาชีพให้กับเอสปอร์ตคลับวิตอเรีย ในซัลวาดอร์ รัฐบาเยีย และย้ายไปยังประเทศญี่ปุ่นจากการให้ยืมตัวเพื่อเล่นให้กับคาวาซากิฟรอนตาเล แม้จะมีการซื้อตัวในเดือนต่อมา เขาก็ยังได้รับการยืมตัวไปยังทีมที่สองให้กับคอนซาโดเล ซัปโปะโระ ที่ซึ่งเขาลงเล่นตลอดฤดูกาล 2006 โดยทำผลงานที่ 25 ประตู ซึ่งเป็นคนหนึ่งที่ทำประตูน้อยกว่าผู้ทำประตูสูงสุด
ใน ค.ศ. 2007 ฮุลกีได้รับการยืมตัวอีกครั้งสู่ทีมที่สอง โตเกียวเวอร์ดี ที่ซึ่งเขาสร้างผลงานได้ดีขึ้น โดยเป็นผู้ทำผลงานที่ 37 ประตูใน 42 แมตช์ และส่งผลให้เขาเป็นผู้ทำประตูสูงสุดของฤดูกาล เขาได้รับการส่งตัวกลับไปยังคาวาซากิในช่วงเวลาสั้นๆเมื่อ ค.ศ. 2008 แต่ก็ได้เข้าร่วมสมทบให้กับเวอร์ดี้ในภายหลังเพียงสองแมตช์เท่านั้น
ในสโมสรอาชีพ > ปอร์โต

ภายหลังจากการใช้เวลาอยู่ในประเทศญี่ปุ่นของเขา ฮุลกีก็ได้ย้ายมายังประเทศโปรตุเกส และร่วมลงนามป้องกันแชมป์ให้แก่ปอร์โต ในการซื้อตัวที่ราคา 50% ของสิทธิผู้เล่นที่จะได้รับที่ 5.5 ล้านยูโร จากสโมสรกีฬาเรนติสตัส ในฝั่งอุรุกวัย ซึ่งมีค่าธรรมเนียมการโอนที่ออกโดยนายทุนที่ไม่มีชื่อ
แหล่งข้อมูลอื่น

SambaFoot profile เก็บถาวร 2011-05-08 ที่ เวย์แบ็กแมชชีน
Stats and profile at Zerozero เก็บถาวร 2013-12-24 ที่ เวย์แบ็กแมชชีน
Stats at ForaDeJogo เก็บถาวร 2012-10-20 ที่ เวย์แบ็กแมชชีน (โปรตุเกส)
PortuGOAL profile เก็บถาวร 2013-12-24 ที่ เวย์แบ็กแมชชีน
ฮุลกี ข้อมูลจาก National-Football-Teams.com
| ด ค กรายชื่อนักกีฬาทีมชาติบราซิล – อันดับที่สี่ ฟุตบอลโลก 2014 |
| --- | --- | --- |
|  1 แฌเฟร์ซง  2 ดานีแยล อัลวิส  3 ชียากู ซิลวา (กัปตัน)  4 ดาวิด ลูอีซ  5 เฟร์นังจิญญู  6 มาร์เซลู  7 ฮุลกี  8 เปาลีญู  9 แฟรจี  10 เนย์มาร์  11 โอสการ์  12 ชูลีอู เซซาร์  13 ดังชี  14 มักซ์เวล  15 เอ็งรีกี  16 รามีริส  17 ลูอิส กุสตาวู  18 เอร์นานิส  19 วีลียัง  20 แบร์นาร์  21 โฌ  22 Victor  23 ไมกง  ผู้ฝึกสอน: สโกลารี  |  1 แฌเฟร์ซง  2 ดานีแยล อัลวิส  3 ชียากู ซิลวา (กัปตัน)  4 ดาวิด ลูอีซ  5 เฟร์นังจิญญู  6 มาร์เซลู  7 ฮุลกี  8 เปาลีญู  9 แฟรจี  10 เนย์มาร์  11 โอสการ์  12 ชูลีอู เซซาร์  13 ดังชี  14 มักซ์เวล  15 เอ็งรีกี  16 รามีริส  17 ลูอิส กุสตาวู  18 เอร์นานิส  19 วีลียัง  20 แบร์นาร์  21 โฌ  22 Victor  23 ไมกง  ผู้ฝึกสอน: สโกลารี  |  |
| ด ค กผู้เล่นยอดเยี่ยมแห่งปีของสโมสรฟุตบอลโปร์ตู (รางวัลดราเกาดึโอรู) |
| --- | --- |
 2003: การ์วัลยู  2004: Maniche  2005: กวาแรฌมา  2006: Lucho  2007: โบซิงกวา  2008: Fucile  2009: ไมแรลึช  2010: ฮุลกี  2011: ฮุลกี  2012: Maicon  2013: โมตีญู  2014: ดานีลู 1  2015: Herrera  2016: ดานีลู 2  2017: Brahimi  2018: แตลิส  2019: Marega
อูว์นาเน

อูว์นาเน (ฝรั่งเศส: Une Année) เป็นอัลบั้มเต็ม ชุดแรกของเกิร์ลกรุ๊ปวงเอพิงก์ ปล่อยออกเมื่อ 9 พฤษภาคม 2012 และเป็นอัลบั้มชุดสุดท้ายของยคูย็อง อดีตสมาชิกที่ลาออกไป ซึ่งความหมายของ Une Annee คือ หนึ่งปีในฝรั่งเศส
การปล่อยอัลบั้ม

อัลบั้มได้รับการปล่อยตัวเมื่อ 9 พฤษภาคม 2012 
ในการให้สัมภาษณ์กลุ่มของสมาชิทุกคน กล่าวว่าพวกเขาต้องการที่จะแสดงเสน่ห์ที่แตกต่างกันของพวกเขาและให้พวกเขาสามารถดึงดูดความสนใจของคนอื่น ๆ เช่นกัน
การวางจำหน่ายและโปรโมต

กลุ่มเริ่มโปรโมชั่นเมื่อต้นเดือนกรกฎาคมโดยการทำให้ปรากฏรายสัปดาห์ข้อมูลเพิ่มเติมเกี่ยวกับโปรแกรมหลายเพลงและการแสดง "Bubibu" เดี่ยวดิจิตอลของพวกเขาที่สามจากอัลบั้ม
มิวสิกวิดีโอ

ทีเซอร์วิดีโอสำหรับชื่อเพลง Hush ได้รับการปล่อยตัวเมื่อ 7 พฤษภาคม 2012 ในขณะที่มิวสิกวิดีโอ premiered ที่ 8 พ. ค
รายการเพลง

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Une Annee" | G.NA (지나), Bumi, Nyangi | Bumi, Nyangi | 0:57 |
| 2. | "Hush" | Rado, HyuWoo | Rado, HyuWoo | 3:30 |
| 3. | "고양이" (Cat) | Maybee | Kim Gun Woo (aka Secret K) | 3:33 |
| 4. | "4월 19일 (Samwol Sipguil)" (April 19th) | Park Chorong | Kim Jin Hwan | 4:19 |
| 5. | "Bubibu" | Golden Doohyun, Playing Child | Golden Doohyun, Playing Child, Shim Man Joo | 3:40 |
| 6. | "Step" | HyuWoo | Shinsadong Tiger, HyuWoo | 3:38 |
| 7. | "Boy" | Super Changddai | Super Changddai | 3:04 |
| 8. | "I Got You" | Shinsadong Tiger, Joker, Kim Tae Joo | Shinsadong Tiger, Joker, Kim Tae Joo | 3:19 |
| 9. | "하늘 높이 (Haneul Nopi) [feat. Joker]" (Up To The Sky) | Super Changddai | Super Changddai | 3:25 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 29:15 |
ชาร์ต

| ชาร์ต | ตำแหน่ง สูงสุด |
| --- | --- |
Gaon album chart: 4
ชาร์ต > ยอดขายและการรับรอง

| ผู้ให้บริการ (2012-2014) | จำนวน |
| --- | --- |
Gaon physical sales: 40,510+
เพลงอื่น

| Title | Peak chart positions> KOR  |
| --- | --- |
"April 19th": 44
"Bubibu": 20
"Up To The Sky": 156
"Step": 170
"Cat": 175
"I Got You": 187
"Boy": 189
เจ้าชายฟิลิปปอสแห่งกรีซและเดนมาร์ก

| เจ้าชายฟิลิปปอส |
| --- | --- |

ประสูติ: 26 เมษายน พ.ศ. 2529 (38 ปี) โรงพยาบาลเซนต์แมรี่ส์ ลอนดอน สหราชอาณาจักร
พระชายา: เจ้าหญิงนีนาแห่งกรีซและเดนมาร์ก
ราชวงศ์: กลึคส์บวร์ค
พระบิดา: สมเด็จพระราชาธิบดีกอนสตันดีโนสที่ 2 แห่งกรีซ
พระมารดา: สมเด็จพระราชินีอันเนอ-มารีแห่งกรีซ
ศาสนา: กรีซออร์ทอดอกซ์
เจ้าชายฟิลิปปอสแห่งกรีซและเดนมาร์ก (กรีก: Φίλιππος της Ελλάδας και Δανίας; 26 เมษายน พ.ศ. 2529) เป็นพระราชโอรสพระองค์เล็กในสมเด็จพระราชาธิบดีกอนสตันดีโนสที่ 2 กับสมเด็จพระราชินีอันเนอ-มารีแห่งกรีซ แห่งราชวงศ์กลึคส์บวร์ค
เจ้าชายฟิลิปปอสแห่งกรีซและเดนมาร์กทรงได้รับการจัดอยู่ในราชนิกุลรุ่นเยาว์ที่เซ็กซีมากสุดในโลกของเว็บไซต์ฟอร์บส์ดอตคอม โดยทรงอยู่ในลำดับที่ 19 ของโลก